Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11058

e) üzemeltetésre engedélyezett területek vagy repülési útvonalak. 2.2.1.7 A járató állama az 2. Függelékkel öszhangban, dolgozzon ki és alkalmazzon járató üzemeltetés engedélyezési és folyamatos minőség ellenőrzési rendszert mellyel biztosítja a 2.2 pontban található, a légijármű üzemeltetés színvonalára vonatkozó előírások betartását. 2.2.2 Üzemeltetési kézikönyv 2.2.2.1 A járató a Függelék előírásaival összhangban, az érintett üzemeltető személyzet részére felhasználásra valamint tájékoztatásra biztosítson üzemeltetési kézikönyvet, amelyet szükség szerint módosítsanak és egészítsenek ki, hogy az mindig napra-kész legyen. Minden ilyen kiegészítést és módosítást adjanak ki a kézikönyv használatára kötelezett összes személynek. 2.2.2.2 A járató állama írja elő, hogy az üzemeltetési kézikönyv egy példányát és az összes kiegészítést és/vagy módosítást ellenőrzésre, felülvizsgálatra, valamint amikor szükséges jóváhagyásra adja át a járató államának. A járató az üzemeltetési kézikönyvbe vegye fel azokat a további kötelező anyagokat, amelyeket a járató állama erre előírhat.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes